Cal precisar que en aquest àmbit i per raó de la matèria, solament s'indiquen disposicions emeses per l'Administració de la Generalitat de Catalunya.
(DOGC núm. 1719, de 12 de març de 1993).
La Direcció General de Cultura Popular i Associacionisme Cultural, denominació adoptada per Decret 142/2017, de 19 de setembre, de reestructuració del Departament de Cultura que s'indica en aquest mateix epígraf, és la unitat directiva responsable de les polítiques públiques en els àmbits de la promoció de la cultura popular i tradicional així com de l'associacionisme cultural.
(DOGC núm. 7920, de 18 de juliol de 2019).
La reestructuració del Departament de Cultura no afecta la Direcció General de Cultura Popular i Associacionisme Cultural, que manté la seva estructura administrativa en les diferents unitats directives que l'estructuren tal com estableix el capítol 6 d'aquest decret, en concret en els articles 62 a 66 inclusivament.
(DOGC núm. 6753, de 19 de novembre de 2014).
El Consell de l'Associacionisme Cultural és el màxim òrgan consultiu del Departament de Cultura en relació amb la cultura popular, la dinamització sociocultural i l'associacionisme cultural.
Regula les seves funcions, composició i funcionament.
Correspon al Consell desenvolupar funcions assessores, com emetre informes i dictàmens no vinculants o formular recomanacions o orientacions en la implementació, el seguiment i l'avaluació de les polítiques de foment, protecció i difusió de l'associacionisme cultural.
(DOGC núm. 7756, de 27 de novembre de 2018).
Com a conseqüència de la diversitat i vitalitat de l'associacionisme cultural català, escau ampliar la composició d'aquest òrgan col·legiat per un doble motiu: d'una banda augmentar-ne la representativitat per raó d'incorporar-hi entitats de nova creació, i d'una altra per pertànyer a àmbits de l'associacionisme català no previstos quan es va constituir el Consell de l'Associacionisme Cultural.
Finalment es deroga l'article 13, relatiu als drets econòmics dels membres del Consell que no tinguin la consideració de personal al servei de l'Administració de la Generalitat de Catalunya.
(DOGC núm. 6882, de 29 de maig de 2015).
El Consell de l'Etnologia Catalana, es configura com un òrgan de participació, d'impuls i de coordinació per contribuir a la recerca, la protecció, la visibilització i la difusió del patrimoni etnològic català, tant en el seu vessant material com immaterial.
Assessora el Departament de Cultura en relació amb els diferents àmbits del patrimoni etnològic.
Regula les seves funcions, composició i funcionament Correspon al Consell desenvolupar funcions assessores, com emetre informes i dictàmens no vinculants o formular recomanacions i orientacions en la implementació, el seguiment i l'avaluació de les polítiques establertes en el seu àmbit d'actuació.
També ha de proposar iniciatives i actuacions en l'establiment de línies de recerca, en la definició d'un pla de publicacions i de difusió i de programes de dinamització patrimonial, així com en la detecció de noves fonts de finançament i en l'àmbit de la formació.
D'altra banda ha de prestar assessorament tècnic sobre els processos de protecció i salvaguarda que es derivin del desplegament de la legislació sobre patrimoni cultural català i de les Convencions de la UNESCO per a la salvaguarda del patrimoni cultural immaterial i per a la protecció del patrimoni mundial, cultural i natural.